b'\n_START_ARTICLE_\nEnuma Anu Enlil\n_START_PARAGRAPH_\nEnuma Anu Enlil (slovensko Ko sta boga Anu in Enlil..., se pravi V \xc4\x8dasu Anuja in Enlila)  je obse\xc5\xbeen niz 68 ali 70 glinastih tablic (odvisno od recenzije), ki se ukvarjajo z babilonsko astrologijo. Ve\xc4\x8dino besedila tvori 6000 do 7000 omnov, ki razlagajo \xc5\xa1iroko paleto nebesnih in atmosferskih pojavov, pomembnih za kralja in dr\xc5\xbeavo.\n_START_SECTION_\nVsebina\n_START_PARAGRAPH_\nTablice \xc5\xa1e niso v celoti rekonstriuirane, v besedilu pa je tudi veliko vrzeli. Dodatne zaplete povzro\xc4\x8da dejstvo, da se kopije iste tablice pogosto razlikujejo tako po vsebini kot po organizaciji, kar je znastvenike privedlo do prepri\xc4\x8danja, da gre za do pet razli\xc4\x8dnih razli\xc4\x8dnih recenzij istega besedila v razli\xc4\x8dnih delih anti\xc4\x8dnega Bli\xc5\xbenjega vzhoda._NEWLINE_Vsebina tablic Enuma Anu Enlil je organizirana tako, da najprej obravnava lunine in son\xc4\x8deve pojave, katerim sledijo vremenski pojavi in nazadnje obna\xc5\xa1anje nekaterih zvezd in planetov._NEWLINE_Prvih trinajst tablic se ukvarja s prvim pojavom lune na rzli\xc4\x8dne dneve v mesecu, njeno povezavo s planeti in zvezdami in lunine haloje in krone. Omni iz te skupine se najpogosteje pojavljajo v celem korpusu. Sklop zaklju\xc4\x8duje tablica 14, ki podrobneje prikazuje osnovno matemati\xc4\x8dno shemo za napovedovanje vidnosti lune._NEWLINE_Tablice 15 do 22 so posve\xc4\x8dene luninim mrkom. Za napovedovanje, na katere pokrajine in mesta bo mrk vplival, uporabljajo ve\xc4\x8d oblik kodiranja, na primer datum, no\xc4\x8dne ure in kvadrante lune._NEWLINE_Tablice 23 do 29 se ukvarjajo z videzom sonca, njegovo barvo, znamenji ter njegovo povezavo s plastmi oblakov in nevihtnimi oblaki ob son\xc4\x8dnem vzhodu. Son\xc4\x8deve mrke obravnavajo tablice 30 do 39._NEWLINE_Tablice 40 do 49 obravnavajo vremenske pojave in potrese. Posebno pozornost posve\xc4\x8dajo grmenju._NEWLINE_Zadnjih dvajset tablic je posve\xc4\x8denih zvezdam in planetom. Te tablice uporabljajo posebno obliko kodiranja, v kateri so imena planetov zamenjana z imeni stalnih zvezd in ozvezdij.\n_START_SECTION_\nKnji\xc5\xbene izdaje\n_START_PARAGRAPH_\nV sodobnih angle\xc5\xa1kih knji\xc5\xbenih izdajah je bilo do sedaj objavljenih manj kot polovica tablic. Tablice luninih mrkov (15 do 22), so bile transliterirane, prevedene in objavljene v Babylonian Celestial Divination. Son\xc4\x8devi omni (tablice 23 do 29) so objavljeni v pod naslovom The Solar Omens of Enuma Anu Enlil. Ve\xc4\x8d tablic, ki se nena\xc5\xa1ajo na planetarne omne, sta objavila E. Reiner in H. Hunger pod naslovom Babylonian Planetary Omens volumes 1\xe2\x80\x934. Prvi del lunarnih omnov (tablice 1 do 6) je preveden tudi v italijan\xc5\xa1\xc4\x8dino. Tablice 44-49 je objavil E. Gehlken v Weather Omens of En\xc5\xabma Anu Enlil.'